Իլյա Գուլտյաև

Իլյա Ալեքսանդրովիչ Գուլտյաև (, ), ռուս ֆուտբոլիստ, պաշտպան։

Կենսագրություն 
Խորհրդային ֆուտբոլիստ Ալեքսանդր Գուլտյաևի որդին է, պսկովյան ֆուտբոլի սան։ 2004 թվականին ընդգրկվել է Մոսկվայի «Սպարտակի» կազմում։

2006 թվականից հանդես է եկել ակումբի երիտասարդական կազմում։ Հիմնական կազմում միակ հանդիպումն անցկացրել է 2009 թվականի հուլիսի 15-ին Ռուսաստանի Գավաթի 1/16 եզրափակչի «Կրասնոդարի» դեմ խաղում։ 2009 թվականի ամռանը տեղափոխվել է «Տոմ» ակումբ։ Ռուսաստանի առաջնությունում նորամուտը նշել է 2009 թվականի նոյեմբերի 1-ին Մոսկվայի «Լոկոմոտիվի» դեմ 27-րդ տուրի խաղում։ Ընդհանուր առմամբ 2009 թվականին «Տոմի» կազմում անցկացրել է 3 հանդիպում։ 2010 թվականի մրցաշրջանում տեղ է գրավել թիմի հիմքում և ընդհանուր առմամբ անցկացրել է 27 հանդիպում։ Նույն մրցաշրջանում նա խփել է իր պրոֆեսիոնալ կարիերայի առաջին գոլը՝ մայիսի 11-ին գրավելով «Սատուրնի» դարպասը։ 2011 թվականին եղել է նաև «Տոմի» հիմնական ֆուտբոլիստը, հաճախ է կատարել ավագի գործառույթներ։

2012 թվականի արդյունքներով Գուլտյաևի պայմանագիրը Տոմսկի թիմի հետ ավարտվել է, և պաշտպանը հեռացել է ակումբից։ 2013 թվականի հունվարի 8-ին կես տարվա պայմանագիր է կնքել «Ուֆա» ֆուտբոլային ակումբի հետ։ 2013 թվականի հունիսին լքել է ակումբը։ Փորձաշրջան է անցել «Սիբիրում» և «Ֆակելում», իսկ հուլիսի կեսերին պայմանագիր է կնքել «Նեֆտեխիմիկի» հետ։ Մեկ տարի անց տեղափոխվել է «Ենիսեյ»։ 2016 թվականի հունվարին 1-ին միլիոն ռուբլու դիմաց տեղափոխվել է «Տոսնո» և կնքել մեկուկես տարվա պայմանագիր՝ երկարաձգման հնարավորությամբ։ 2016 թվականի օգոստոսի 9-ին տեղափոխվել է «Ենիսեյ» ՖԱ։ Սակայն 2016-2017 մրցաշրջանում նա դադարել է հայտնվել հիմնական կազմում և օգոստոսին վերադարձել է «Ենիսեյ»։ 2017 թվականի հունիսի վերջին «ընտանեկան պատճառներով» փոխադարձ համաձայնությամբ խզել է պայմանագիրը և տեղափոխվել «Տամբով»։ 2018 թվականի օգոստոսին տեղափոխվել է հայկական «Բանանց», 2019 թվականի փետրվարին՝ բելառուսական «Գոմել»։

2020 թվականի փետրվարի 15-ին պայմանագիր է կնքել «Նովոսիբիրսկ» ակումբի հետ մինչև 2019-2020 մրցաշրջանի ավարտը, բայց հետո նաև հաջորդ մրցաշրջանում շարունակել է հանդես գալ թիմում, որն ի վերջո լքել է 2021 թվականի հունիսի վերջին։ Շուտով պայմանագիր է կնքել Պերմի «Ամկարի» հետ։

Ձեռքբերումներ 
 «Սպարտակ» (Մոսկվա)
 ՌՖՊԼ-ի դուբլների մրցաշարի հաղթող (2)․ 2006, 2007
 Ռուսաստանի երիտասարդական առաջնության հաղթող․ 2008
 Ընդհանուր՝ 3 գավաթ

 «Ենիսեյ»
 ՖՆԼ-ի բրոնզե մեդալակիր՝ 2016-2017

Ծանոթագրություններ 

Ռուս ֆուտբոլիստներ
Ուրարտուի ֆուտբոլիստներ
Ուֆայի ֆուտբոլիստներ
Տամբովի ֆուտբոլիստներ
Ամկար Պերմի ֆուտբոլիստներ
Սպարտակ Մոսկվայի ֆուտբոլիստներ
Նեֆտեխիմիկ Նիժնեկամսկի ֆուտբոլիստներ
Ֆուտբոլի պաշտպաններ
Ռուսաստանի Պրեմիեր Լիգայի խաղացողներ